**Ministru kabineta noteikumu projekta**

**„Kārtība, kādā tiek sadalīta valsts budžeta mērķdotācija to māksliniecisko**

**kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sakarā ar Ministru kabineta 2014.gada 28.janvāra noteikumu Nr.58 „Kārtība, kādā tiek sadalīta valsts mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (turpmāk – MK noteikumi Nr.58) nepieciešamo grozījumu apjomu un atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktam, ir izstrādāts jauns Ministru kabineta noteikumu projekts „Kārtība, kādā tiek sadalīta valsts budžeta mērķdotācija to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības” (turpmāk – Projekts), ievērojot Dziesmu un deju svētku likuma 7.panta pirmās daļas 7.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dziesmu un deju svētku likuma 7.panta pirmās daļas 7.punkts nosaka, ka Ministru kabinets nosaka kārtību, kādā tiek sadalīta valsts mērķdotācija kolektīvu vadītāju darba samaksai un sociālā nodokļa samaksai, kā arī sadalīšanas kritērijus un 9.panta otrās daļas 9.punktā noteikts, ka valsts budžeta līdzekļi kārtējo Dziesmu un deju svētku starplaikā tiek izmantoti valsts mērķdotācijai kolektīvu vadītāju darba samaksai un sociālā nodokļa samaksai.[1] Saskaņā ar MK noteikumu Nr.58 kārtību mērķdotācijas kolektīvu vadītāju darba samaksai un valsts sociālās apdrošināšanas obligātajām iemaksām tiek piešķirtas kolektīvu dibinātājiem, kuriem Latvijas Nacionālais kultūras centrs (turpmāk – centrs) saskaņā ar Ministru kabineta apstiprināto valsts budžeta mērķdotācijas sadalījumu reizi ceturksnī nodrošina mērķdotācijas pārskaitīšanu uz attiecīgo dibinātāju kontiem Valsts kasē, taču administratīvā sloga samazināšanas nolūkā Projekts paredz mērķdotācijas pārskaitīšanu uz dibinātāju kontiem Valsts kasē divas reizes gadā.Savukārt kontu atvēršanu un slēgšanu Valsts kasē reglamentē Likuma par budžetu un finanšu vadību (turpmāk – Likums) 27.pants, kas nosaka, ka norēķinu kontus Valsts kasē atver budžeta finansētas institūcijas valsts budžeta līdzekļu saņemšanai un no tiem finansēto izdevumu izdarīšanai (ja citos normatīvajos aktos nav noteikts citādi). Likuma izpratnē budžeta finansētas institūcijas ir budžeta iestādes, no valsts budžeta daļēji finansētas atvasinātas publiskas personas, visas pilnīgi vai daļēji tieši no valsts budžeta finansētas komercsabiedrības, biedrības, nodibinājumi, arodbiedrības, reliģiskas organizācijas un tās iestādes, kas saskaņā ar gadskārtējā valsts budžeta likumā noteikto apropriāciju no budžeta izpildītāja saņem dotāciju vai mērķdotāciju uz līguma pamata vai tiesību akta deleģējuma kārtībā kā līdzekļu nodrošinājumu konkrēta valsts pārvaldes uzdevuma izpildei vai noteikta mērķa (projekta vai pasākuma) īstenošanai. Ņemot vērā minēto, fiziskām personām konti Valsts kasē netiek atvērti, t.sk. fiziskām personām, kas reģistrējušās kā saimnieciskās darbības veicējas. Taču 2014.gadā no 136 mākslinieciskiem kolektīviem 2,2% kolektīvu dibinātāji bija fiziskas personas, bet 3,2% – fiziskas personas, kas reģistrējušās kā saimnieciskās darbības veicējas. Līdz ar to, lai nodrošinātu iespēju arī kolektīvu dibinātājiem, kas ir fiziskas personas, saņemt mērķdotāciju, Projekts paredz, ka centrs ar dibinātāju, kas fiziska persona, slēdz līgumu par mērķdotācijas izmaksu un divas reizes gadā nodrošina mērķdotācijas pārskaitīšanu uz kolektīva dibinātāja norādīto kontu līgumā noteiktos termiņos. [2] Valsts budžeta mērķdotācija tiek piešķirta māksliniecisko kolektīvu vadītājiem, lai nodrošinātu savlaicīgu kārtējo Vispārējo latviešu Dziesmu un deju svētku sagatavošanu – koprepertuāra (repertuāra) apguvi, kā arī, lai sekmētu kvalitatīvu māksliniecisko kolektīvu sniegumu. Regulāra kolektīvu līdzdalība Dziesmu un deju svētku procesā (svētkos, starpsvētku pasākumos, skatēs, konkursos, izstādēs), kā arī kolektīvu ilgtermiņa darbība – šie aspekti ir nozīmīgi, kas sekmē Dziesmu un deju svētku tradīcijas ilgtspēju.Ņemot vērā to, ka starpsvētku pasākumi, skates (konkursi, izstādes) ir regulāri Dziesmu un deju svētku tradīcijas pasākumi (to ietvaros tiek apgūts kārtējo Vispārējo Dziesmu un deju svētku repertuārs (koprepertuārs)), pēc kuriem iespējams objektīvi novērtēt (vērtē nozares eksperti) katra konkrētā Dziesmu un deju svētku tradīcijā iesaistītā kolektīva māksliniecisko kvalitāti atbilstoši tradīcijai, Projektā (2.2., 2.3., 2.4.punkts) noteikti kritēriji, saskaņā ar kuriem kolektīviem piešķir mērķdotāciju, proti – kolektīvi apgūst kārtējo Vispārējo latviešu Dziesmu un deju svētku noteikto repertuāru (koprepertuāru), vismaz reizi gadā ir piedalījušies repertuāra (koperepertuāra) skatēs vai konkursos vai izstādēs, kā arī vismaz reizi ir piedalījušies centra rīkotajos Dziesmu un deju svētku starplaika pasākumos. Tā kā iepriekšējā pieredze liecina, ka uz katriem nākamajiem Vispārējiem latviešu Dziesmu un Deju svētkiem kolektīvu līdzdalība pieaug - lai ievērotu taisnīguma principu (kolektīvu, kas regulāri piedalās Dziesmu un deju svētku tradīcijas saglabāšanā un kolektīviem, kas tradīcijas saglabāšanā iesaistās neregulāri - kontekstā), Projekts nosaka arī kritēriju (2.1.punkts), ka mērķdotāciju var saņemt tikai tādi kolektīvi, kas darbojas vismaz divus gadus.Lai nodrošinātu tiesiskās paļāvības principa ievērošanu, Projekts nosaka, ka jaunie kritēriji – 2.1. un 2.3.apakšpunkts – stājas spēkā 2016.gada 1.janvārī. Līdz ar to 2015.gadā mērķdotācija māksliniecisko kolektīvu vadītājiem, kuru dibinātājs nav pašvaldības, tiek piešķirtas pēc tādiem pašiem kritērijiem, kādi noteikti mākslinieciskajiem kolektīviem, kuru dibinātājs ir pašvaldība, atbilstoši Ministru kabineta 2012.gada 25.septembra noteikumu Nr.670 „Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” 2.punktam. [3] Ņemot vērā to, ka kolektīvu dibinātāji vai to tiesiskais statuss var mainīties, vai arī var tikt izbeigtas kolektīva vadītāja darba tiesiskās attiecības ar dibinātāju, kā arī kolektīvs vairs neatbilst mērķdotācijas saņemšanas kritērijiem, Projekts nosaka kolektīva dibinātāja pienākumu nekavējoties informēt centru par šādām izmaiņām. |
| 3. | Projekta izstrādē iesaistītās institūcijas | Kultūras ministrija, Latvijas Nacionālais kultūras centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Māksliniecisko kolektīvu dibinātāji, kas nav pašvaldības, proti, privāto tiesību juridiskas personas, Kultūras ministrijas vai citas ministrijas padotībā esošas valsts budžeta iestādes, publisko tiesību atvasinātas personas un to iestādes, fiziskas personas, t.sk. tās, kuras reģistrējušās kā saimnieciskās darbības veicējas, kā arī māksliniecisko kolektīvu, kuru dibinātāji nav pašvaldības, vadītāji. |
| 2. |  Tiesiskā regulējuma ietekme uz tautsaimniecību un administratīvo slogu |  Ņemot vērā, ka Projekts paredz mērķdotāciju izmaksu divas reizes gadā, nevis reizi ceturksnī, centram samazinās administratīvais slogs. Tāpat administratīvais slogs tiek samazināts ieviešot e-pakalpojumus.Projekta 5., 10. un 14.punkts paredz informācijas sniegšanas un apstrādes pienākumus. |
| 3. |  Administratīvo izmaksu monetārs novērtējums | Projekta radīto administratīvo izmaksu aprēķins veikts (Projekta 5., 10. un 14.punkts), izmantojot šādu formulu:C = (f x l) x (n x b), kurf – finanšu līdzekļu apjoms, kas nepieciešams, lai nodrošinātu Projektā paredzētā informācijas sniegšanas pienākuma izpildi (stundas samaksas likme, ieskaitot virsstundas vai stundas limitu ārējo pakalpojumu sniedzējiem, ja tādi ir);l – laika patēriņš, kas nepieciešams, lai sagatavotu informāciju, kuras sniegšanu paredz Projekts;n – subjektu skaits, uz ko attiecas Projektā paredzētās informācijas sniegšanas prasības;b – cik bieži gada laikā Projekts paredz informācijas sniegšanu.Informācijas sniegšanas (pārskata par mērķdotācijas izlietojumu iesniegšana centrā) pienākums reizi gadā atbilstoši ar Projekta 14.punktam 2015.gadā attiecināms uz 135 kolektīvu dibinātājiem (fiziskām personām, privāto tiesību juridiskām personām, Kultūras ministrijas vai citas ministrijas padotībā esošas valsts budžeta iestādēm, publisko tiesību atvasinātas personām un to iestādēm). Ņemot vērā, ka informācijas sniegšanas pienākums saistīts ar tādu informāciju, ko sagatavo grāmatveži, aprēķinot administratīvo izmaksu novērtējumu šai mērķgrupai tiek izmantoti Centrālās statistikas pārvaldes dati par grāmatveža darbaspēka izmaksām vienā stundā, proti, 7,80 *euro*, t.sk., pieskaitāmās izmaksas 25% apmērā*.* Savukārt attiecībā uz laika patēriņu, prognozējams, ka pārskata par mērķdotācijas izlietojumu aizpildīšana un iesniegšana centrā aizņemtu ~ 2 stundas. Līdz ar to, mērķgrupai – dibinātājiem administratīvo izmaksu novērtējums sastāda – 2 106 *euro*, kas aprēķināts pēc šādas formulas: (7,8\*2)\*(135\*1).Lai aprēķinātu centra administratīvo izmaksu novērtējumu tiek ņemta vērā centra darbinieka darbaspēka vidējās izmaksas stundā 7,62 *euro* apmērā, t.sk., pieskaitāmās izmaksas 25% apmērā. Centrā par mērķdotācijas administrēšanu, t.sk., informācijas pieprasīšanu un apkopošanu ir atbildīgi trīs darbinieki (informācijas analīzes eksperte, grāmatvedis un jurists). Prognozējams, ka Projektā noteiktā informācijas pieprasīšana un iesniegšana (Projekta 5., 10.punkts) kopā gada laikā aizņemtu divas darba nedēļas (10 darba dienas, 80 stundas). Līdz ar to centram administratīvo izmaksu novērtējums sastāda – 3 657,60 *euro,* kas aprēķināts pēc formulas – (7,62\*80)\*(3\*2). |
| 4. |  Cita informācija |  Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
|  **Rādītāji** |  **2015.gads** |  Turpmākie trīs gadi (*euro*) |
| **2016.** | **2017.** | **2018.** |
|  Saskaņā ar valsts budžetu kārtējam gadam |  Izmaiņas kārtējā gadā, salīdzinot ar budžetu kārtējam gadam |  Izmaiņas, salīdzinot ar kārtējo (2015) gadu |  Izmaiņas, salīdzinot ar kārtējo (2015) gadu |  Izmaiņas, salīdzinot ar kārtējo (2015) gadu |
|  1 | 2 | 3 | 4 | 5 | 6 |
|  1. Budžeta ieņēmumi: | 95 563 | -24 180 | 0 | 0 | 0 |
|  1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 95 563 | -24 180 | 0 | 0 | 0 |
|  1.2. valsts speciālais budžets | 0 | 0 | 0 | 0 | 0 |
|  1.3. pašvaldību budžets | 0 | 0 | 0 | 0 | 0 |
|  2. Budžeta izdevumi: | 95 563 | -24 180 | 0 | 0 | 0 |
|  2.1. valsts pamatbudžets | 95 563 | - 24 180 | 0 | 0 | 0 |
|  2.2. valsts speciālais budžets | 0 | 0 | 0 | 0 | 0 |
|  2.3. pašvaldību budžets | 0 | 0 | 0 | 0 | 0 |
|  3. Finansiālā ietekme: | 0 | 0 | 0 | 0 | 0 |
|  3.1. valsts pamatbudžets | 0 | 0 | 0 | 0 | 0 |
|  3.2. speciālais budžets | 0 | 0 | 0 | 0 | 0 |
|  3.3. pašvaldību budžets | 0 | 0 | 0 | 0 | 0 |
|  4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
|  5. Precizēta finansiālā ietekme: |  0 | 0 | 0 | 0 | 0 |
|  5.1. valsts pamatbudžets | 0 | 0 | 0 | 0 |
|  5.2. speciālais budžets | 0 | 0 | 0 | 0 |
|  5.3. pašvaldību budžets | 0 | 0 | 0 | 0 |
|  6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Sākotnēji 2015.gadā bija plānots piešķirt mērķdotāciju 173 kolektīviem, taču sakarā ar to, ka kolektīvu vadītājiem (pedagogiem), kuru darba algas un valsts sociālās apdrošināšanas obligātās iemaksas tiek nodrošinātas interešu izglītības programmu ietvaros, kas tiek finansētas atbilstoši Ministru kabineta 2001.gada 28.augusta noteikumiem Nr.382 „Interešu izglītības programmu finansēšanas kārtība” no mērķdotācijas pretendentu saraksta tika izņemti 38 izglītības iestāžu kolektīvi, t.sk. 37 G1 kolektīvi un 1 G2 kolektīvs.Kultūras ministrija ir izvērtējusi iespēju 2015.gadā piešķirtās valsts budžeta mērķdotācijas māksliniecisko kolektīvu, kuru dibinātāji nav pašvaldības, vadītāju darba samaksai un valsts sociālās apdrošināšanas obligātajām iemaksām 2015.gada atlikumu 24 180 *euro* apmērā ((37 kol. x 322,40 *euro* x 2 līdzd. int.koef.) + (1 kol x 322,40 *euro*)= 24 180 *euro*) novirzīt izdevumu segšanai, kas radušies saistībā ar VIII Ziemeļu un Baltijas valstu dziesmu un deju svētku organizēšanu, kā arī Dziesmu un deju svētku tradīcijas ilgtspējas nodrošināšanai, t.sk.:1. Izdevumu segšanai, kas radušies, nodrošinot neatliekamo medicīnisko palīdzību, kā arī drošību VIII Ziemeļu un Baltijas valstu Dziesmu un deju svētkos 2015.gadā- 1.1. Veselības ministrijai 11 205 *euro* apmērā (uzturēšanas izdevumu transferts) par sniegto neatliekamo medicīnisko palīdzību VIII Ziemeļu un Baltijas valstu dziesmu un deju svētku laikā;1.2. Iekšlietu ministrijai 5 833 *euro* apmērā (uzturēšanas izdevumu transferts) par Valsts ugunsdzēsības un glābšanas dienesta nodrošinātajiem drošības pasākumiem VIII Ziemeļu un Baltijas valstu dziesmu un deju svētku laikā;Šie izdevumi - pavisam kopā 17038 *euro* apmērā - atbilst Publisko izklaides un svētku pasākumu drošības likuma 10.panta otrās daļas 1.punktam un 4.punktam, kā arī Ministru kabineta 2006.gada 27.jūnija noteikumiem Nr.526 „Kārtība, kādā pasākuma organizators nodrošina neatliekamo medicīnisko palīdzību publiskā pasākumā”, kas nosaka, ka pasākuma organizatoram - šajā gadījumā - Latvijas Nacionālajam kultūras centram, pasākuma norises vietā jānodrošina neatliekamā medicīniskā palīdzība un jāievēro ugunsdrošības prasības;2. Latvijas Nacionālajam kultūras centram 7142 *euro* apmērā Dziesmu un deju svētku tradīcijas saglabāšanas un attīstības pasākumiem 2015.gadā: tautas lietišķās mākslas izstādei „Lina dvieļi un māla krūzes” (kopā 1517 *euro,* t.sk. atlīdzība 167 *euro*, preces un pakalpojumi 1350 *euro*) un starptautiska mēroga pasākumam „VII Baltijas valstu pūtēju orķestru diriģentu un ansambļu vadītāju forums” (kopā 5625 *euro*, t.sk. atlīdzība 2110 *euro*,   preces un pakalpojumi  3515 *euro*). |
|  6.1. detalizēts ieņēmumu aprēķins |
|  6.2. detalizēts izdevumu aprēķins |
|  7. Cita informācija | 2015.gada sadalījumā iekļauto kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldības, piemērojot bāzes finansējumu vienam kolektīvam 323 *euro*, 2015.gadam nepieciešamā summa 135 kolektīvu vadītāju darba samaksai un valsts sociālās apdrošināšanas obligātajām iemaksām pavisam kopā ir 71 383 *euro*. Aprēķini veikti ņemot par pamatu 2015.gada bāzes finansējumu viena kolektīva vadītāja atlīdzībai 323 *euro*, kas G1 grupas kolektīviem ir reizināts ar līdzdalības intensitātes koeficientu, kas 2015.gadā ir 2. Intensitātes koeficients ir noteikts, ņemot vērā Projekta 8.punktā ietverto līdzdalības intensitātes koeficienta aprēķina formulu un pamatojoties uz centra 2014.gada 29.decembra rīkojumu Nr.227 „Par valsts mērķdotācijas aprēķināšanu 2015.gadam”. Proti, 2015.gadā koeficients „2” iegūts, ņemot vērā centra 2014.gadā īstenoto Dziesmu un deju svētku starplaika pasākumu kopskaitu – 153, no tiem G1 grupai tika īstenoti 102 (P1), G2 – 51(P2) pasākums.  |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Kultūras ministrija vienlaikus ar Projektu virza izskatīšanai Ministru kabinetā Ministru kabineta rīkojuma projektu „Par mērķdotācijas sadalījumu 2015.gadam to māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām, kuru dibinātāji nav pašvaldība” (izsludināts Valsts sekretāru sanāksmē 2015.gada 5.martā (VSS prot. Nr.9 15.§) (VSS – 209)), lai nodrošinātu mērķdotācijas sadali mākslinieciskajiem kolektīviem, kuru dibinātāji nav pašvaldības, vadītāju darba samaksai un valsts sociālās apdrošināšanas obligātajām iemaksām 2015.gadā.Lai nodrošinātu vienlīdzīgu mērķdotācijas piešķiršanas kārtību mākslinieciskajiem kolektīviem, kuru dibinātāji nav pašvaldības un tiem kolektīviem, kuri dibinātāji ir pašvaldības, tiks grozīti arī Ministru kabineta 2012.gada 25.septembra noteikumi Nr.670 „Kārtība, kādā pašvaldībām tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām”. |
| 2. | Atbildīgā institūcija  |  Kultūras ministrija. |
| 3. | Cita informācija  |  Nav |

*Anotācijas V sadaļa – projekts šīs jomas neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu |  Projekta izstrādes laikā centrs 2015.gada  27.februarī rīkoja informatīvu semināru ar  māksliniecisko kolektīvu vadītāju,  dibinātāju, t.sk. nevalstisko organizāciju  piedalīšanos (kopā 26 dalībnieki). |
| 2. | Sabiedrības līdzdalība projekta izstrādē  |  Projekta izstrādes laikā tika organizēts informatīvs seminārs, kurā piedalījās māksliniecisko kolektīvu dibinātāji, vadītāji  un nozares nevalstiskās organizācijas. Tāpat arī nozares eksperti izteikuši viedokli.  |
| 3. | Sabiedrības līdzdalības rezultāti  | Sabiedrības pārstāvji atbalsta projekta tālāku virzību. Saņemts tikai viens sabiedrības pārstāvja priekšlikums, kas paredz atsevišķi noteikt par dibinātāju tādu, kas nav nosakāms vai jautājums par to noteikšanu ir strīdū. Ņemot vērā to, ka mērķdotāciju piešķiršana iespējama konkrēti identificējamiem māksliniecisko kolektīvu dibinātājiem, šāds vispārīgs regulējums nav atbalstāms, līdz ar to priekšlikums netika ņemts vērā. Savukārt nozares eksperti atbalsta noteikumu projekta tālāko virzību. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts neparedz jaunas pārvaldes funkcijas, uzdevumus, strukturālas izmaiņas, kā arī neietekmē institūciju cilvēkresursus. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i.        B.Zakevica

10.07.2015. 9:30

2 330

S.Pujāte, 67228985

Signe.Pujate@lnkc.gov.lv